On äärmiselt hea meel, et 3D printimine on jõudnud nüüd ka tavainimeseni. Kõigil meil on hea võimalus oma loovad ideed reaalseks muuta. 3D printerite levik tavakasutajate hulgas muudab kindlasti viisi, kuidas inimesed hakkavad oma elukeskkonda nägema, hindama ja kujundama. Samuti mõistetakse üha enam oma võimalusi disainida ja luua erinevaid elemente, mis on iseloomustavad ja seeläbi luua unikaalseid lahendusi oma kodus või aksessuaaride näol.
3D printimise võimaluste mõistmine muudab kasutaja julgemaks nii loomisel, unistamisel kui ka eneseväljendamisel. Inimene saab ise luua midagi ainulaadset ja kunagi varem pole olnud see nii lihtne!
Pole kahtlust, et 3D printimine muudab maailma ja viisi kuidas inimesed seda tajuvad ning mõjutavad ja oleme alles teekonna alguses. Plastmassist kujukeste tegemine on alles esimene samm.
Koos 3D printeritega muutuvad ka kujundusprogrammid üha lihtsamaks. Peagi on need suunatud täiesti tavalisele arvutikasutajale, kes ehk pole kunagi mõelnudki mõnda disainiprogrammi nende keerukuse tõttu avada ja seal mõnda kujundit luua. Nüüd on lähenemine muutumas, tähelepanu suunatakse kasutamislihtsusele (näit. Tinkercad programm), mitte programmipeensuste timmimisele. See on samm selles suunas, kuhu 3D printimine välja jõuda tahab. Ja eesmärgiks on ühiskond, kus igal inimesel on ligipääs 3D printerile, võimalus teha ise arvutis mudel ja see tundidega väljaprintida (printerite kiirus saab vaid kasvada) ning siis seda juba käes hoida ja katsetada.
3D printimine annab ka hoogu juurde innovatsioonile, sest väheneb kordades aeg, kui insenerid ja disainerid peavad ootama võimalust testida oma prototüüpi kuni see valmib ning saabub kes teab mitmete kilomeetrite kauguselt.